สังคมข่าวหุ้น
ดัชนีตลาดหุ้นไทยวานนี้ (2 ส.ค.) ปิดที่ระดับ 1,589.16 จุด ลดลง -4.08 จุด (-0.26%) มูลค่าการซื้อขาย 59,464.45 ล้านบาท
ดัชนีตลาดหุ้นไทยวานนี้ (2 ส.ค.) ปิดที่ระดับ 1,589.16 จุด ลดลง -4.08 จุด (-0.26%) มูลค่าการซื้อขาย 59,464.45 ล้านบาท
2 ส.ค. 2565

ดัชนีตลาดหุ้นไทยวานนี้ (2 ส.ค.) ปิดที่ระดับ 1,589.16 จุด ลดลง -4.08 จุด (-0.26%) มูลค่าการซื้อขาย 59,464.45 ล้านบาท
“ขัตติยา อินทรวิชัย” ท่านประธานฯ คนสวยแห่งแบงก์กสิกรไทย KBANK เข้ารับพระราชทานรางวัล สตรีไทยดีเด่น ประจำปี ๒๕๖๔ จากสมเด็จพระนางเจ้าฯ พระบรมราชินี เนื่องในวันสตรีไทย ประจำปี ๒๕๖๕ ที่จัดขึ้นภายใต้แนวคิด “พระบารมีส่องหล้า ต่อยอดการพัฒนาสตรีไทย” เพื่อยกย่องและเชิดชูเกียรติสตรีไทยที่มีโอกาสแสดงความรู้ความสามารถในทุกด้าน พร้อมทั้งก้าวทันยุคสมัยและเทคโนโลยีที่เปลี่ยนไป ขอแสดงความยินดีด้วยนะเจ้าคะ
“ปิยวรรณ ลีละสมภพ” มือหนึ่งด้านการตลาด บมจ.เซ็นทรัล รีเทล คอร์ปอเรชั่น CRC  ตอกย้ำการช้อปปิ้งแบบไร้ขีดจำกัด ขอเขย่าวงการนักช้อปอีกสักครั้ง ด้วยการผนึกกับ “มาสเตอร์การ์ด” กับการกลับมาของ “FRIDAY ต้องเปย์ด้วยมาสเตอร์การ์ด” ด้วยโปรเด็ดพร้อมให้ทุกศุกร์ลดคุ้มทั้งหน้าร้านและหน้าแอป มั่นใจ โกยยอดขายจากแคมเปญนี้อย่างเทน้ำเทท่าเพิ่มอีก 30%
“พีรพงศ์ จิระเสวีจินดา” CEO บลจ.บัวหลวง ขอร่วมวงทริกเกอร์ ล่าสุดเปิดเสนอขายครั้งเดียวกับกองทุนเปิดบัวหลวงเอเชียทริกเกอร์ หรือ ASIATRIGGER ระหว่าง 2-4 ส.ค. 2565 ตั้งเป้าพิชิตผลตอบแทนลงทุน 6% ภายใน 1 ปี พร้อมเผยหลายประเทศในเอเชียมีแนวโน้มฟื้นตัว อัตราเงินเฟ้อที่ยังอยู่ในระดับไม่สูงมากนัก รวมไปถึงศักยภาพการบริหารผลประกอบการและกำไรของบริษัทในหลายอุตสาหกรรมที่ยังขยายตัวได้ มองว่าเป็นโอกาสในการเข้าลงทุนหุ้นของบริษัทคุณภาพดี แนวโน้มกำไรเติบโตได้ในระยะยาว และยังมีมูลค่าไม่สูงมาก
“พจน์ หะริณสุต” ผู้บริหารคนเก่งแห่ง บลจ.วรรณ ยังปังต่อเนื่อง ล่าสุด ได้รับความไว้วางใจจาก กองทุนส่วนบุคคลสหกรณ์ออมทรัพย์ไทยออยล์ จำกัด เพื่อบริหารเงินลงทุนในกองทุนส่วนบุคคล ดูท่าปีนี้จะได้งานใหญ่ ๆ ต่อเนื่องเลยนะเจ้าคะ
“นันทพร ตั้งเจริญศิริ” รองประธานเจ้าหน้าที่บริหาร หัวหน้าบริหารการตลาดลูกค้าบุคคลและประสบการณ์ลูกค้า ธนาคารทหารไทยธนชาต จำกัด (มหาชน) หรือ TTB เดินสายทำตามเป้าหมายสำคัญของบัญชี ทีทีบี ออลล์ฟรี คือการให้เจ้าของบัญชีได้มีชีวิตการเงินที่ดีขึ้นทั้งในวันนี้ และอนาคต ทั้งจากการฟรีค่าธรรมเนียมเมื่อทำธุรกรรมใด ๆ และการได้รับความคุ้มครองค่ารักษาพยาบาลจากอุบัติเหตุ 3,000 บาทต่ออุบัติเหตุ ไม่จำกัดจำนวนครั้ง เพียงคงเงินฝากไว้ในบัญชี ทีทีบี ออลล์ฟรี ไม่ต่ำกว่า 5,000 บาท ก็สามารถรับความคุ้มครองนี้ได้โดยอัตโนมัติในเดือนถัดไปโดยไม่ต้องมีค่าใช้จ่ายใด ๆ เพิ่มเติม
“ธรัฐพร เตชะกิจขจร” กรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เปิดรอบขนทรัพย์ขายรอบใหม่ งานนี้ขอล่องใต้ที่ตลาดภูเก็ต โดยลงพื้นที่เปิดบูธกิจกรรมนัดพิเศษตลอดระยะเวลา 3 เดือน เริ่มตั้งแต่วันนี้-25 ต.ค. 2565 ณ ห้างโลตัส (สามกอง) นำอสังหาฯ มือสองทำเลดี ทั้งทรัพย์เพื่ออยู่อาศัย ประเภท บ้านเดี่ยว ทาวน์เฮ้าส์ บ้านแฝด ห้องชุดพักอาศัย และทรัพย์เพื่อการลงทุน ประเภทคอนโดมิเนียม โรงแรม รีสอร์ท ที่ดินเปล่า อพาร์ทเม้นท์ ไปให้เลือกกันแบบรัว ๆ พร้อมโปรพิเศษอีกต่างหาก
“สุนทรี จรรโลงบุตร” มือหนึ่งแห่งอาณาจักร บริษัท เทคโนเมดิคัล จำกัด (มหาชน) หรือ TM โชว์ความเก๋าบวกแกร่ง จนได้รับการคัดเลือกแม่ดีเด่นปี 2565 สาขาแม่ผู้บำเพ็ญประโยชน์ต่อสังคม จากสมาคมสภาสังคมสงเคราะห์แห่งประเทศไทย ในพระบรมราชูปถัมภ์